- જિહાદી જોનના નામથી ઓળખાય છે આ ખુંખાર આતંકવાદી નવી દિલ્હી, તા. 24 જાન્યુઆરી 2018, બુધવાર અમેરિકાએ ઈસ્લામિક સ્ટેટ (IS)માં સામેલ ભારતીય મૂળના આતંકવાદી અને મૂળ બેલ્ઝિયમ- મોરક્કોના નાગરિકને વૈશ્વીક આતંકવાદી- ગ્લોબલ ટેરરિસ્ટનું ટેગ આપ્યુ છે. સિધ્ધાર્થ ધાર મૂળ હિન્દુ હતો અને બ્રિટનનો રહેવાસી હતો. આતંકવાદી સંગઠનમાં સામેલ થતા પહેલા તેણે ઈસ્લામ ધર્મ અપનાવ્યો હતો. હાલમાં તેને ISમાં અબૂ રૂમાયશાહના નામથી ઓળખવામાં આવે છે. વર્ષ 2014માં બ્રિટેનમાં તેને પોલીસ કસ્ટડીમાંથી જામીન મળ્યા હતા. જામીન મળ્યા બાદ તે પોતાની પત્ની અને બાળકો સાથે સીરિયા ચાલ્યો ગયો હતો. ધાર અંગે એક સેક્સ સ્લેવે પણ ખુલાસો કર્યો હતો. યહુદી મૂળની સગીરા નિહાદ બરાકતે 2016માં ખુલાસો કર્યો હતો કે, સિધ્ધાર્થે જ તેનું અપહરણ કર્યુ હતુ અને બાદમાં તેના ઉપર અત્યાચાર ગુજાર્યો હતો. ત્યારે સગીરાને સિધ્ધાર્થ મોસૂલ લઈ ગયો હતો. મોસૂલને આતંકવાદી સંગઠનોનો ગઢ માનવામાં આવે છે. હાલમાં સિધ્ધાર્થ ધારને જિહાદી જોનના નામથી ઓળખવામાં આવી રહ્યો છે તે આતંગવાદના ટોચના સંગઠનનો વડો કમાન્ડર બની ગયો છે. અમેરિકી ગૃહ મંત્રાલય જિહદી જોન અને અબ્દુલ લતીફ ઘનીને ગ્લોબલ ટેરેરિસ્ટ માની રહી છે. અમેરિકાએ આ બંને ઉપર પ્રતિબંધ લગાવ્યો છે. તેમની તમામ સંપત્તિ જપ્ત કરી લેવામાં આવી છે. સાથેજ અમેરિકામાં રહેતા કોઈ પણ માણસની આ બંને સાથે કોઈ પણ પ્રકારની લેણ-દેણ ઉપર રોક લગાવી દીધી છે. અલ મુહાજિનરૂન નામના આતંકવાદી સંગઠનનો મુખ્ય સદસ્ય સિધ્ધાર્થ ધાર છે. 2014માં સીરિયા છોડીને તે ISમાં સામેલ થઈ ગયો હતો. કહેવાય છે કે, તે ISમાં મોહમ્મદ એમવાજીનું સ્થાન લઈ લીધુ છે. એમવાજીને પણ જિહાદી જોન તરીકે ઓળખવામાં આવતો હતો. 2016માં IS દ્વારા કેટલાક સમય પહેલા આતંગવાદી સંગઠનોની જાસૂસી કરતા કેટલાક બ્રિટનના નાગરિકો અને કેદીઓને મોતના ઘાટ ઉતારતો વીડિયો રજૂ કરાયો હતો આ વીડિયોમાં પણ નકાબપોશ સિધ્ધાર્થ ધાર હતો.